Β΄ Εθνική ποδοσφαίρου ανδρών 2013-14

Το Πρωτάθλημα Φούτμπολ Λιγκ 2013–14 (γνωστό και ως Football League ΟΠΑΠ) για τη συγκεκριμένη αγωνιστική περίοδο είναι η δεύτερη σε τάξη κατηγορία του ελληνικού ποδοσφαίρου, η οποία μετά από 30 συνεχόμενα χρόνια διοργάνωσης σε έναν ενιαίο όμιλο, επανέρχεται μετά την αναδιοργάνωση των πρωταθλημάτων στο καθεστώς των δύο ομίλων, χωρισμένων με γεωγραφικά κριτήρια (Νότιο και Βόρειο). Συνολικά μετέχουν 28 ομάδες (14 σε κάθε όμιλο), αλλά για πρώτη φορά οι δύο πρωταθλητές δεν ανέρχονται απ' ευθείας στη Σούπερ Λιγκ, δεδομένου ότι οι τέσσερις πρώτοι των δύο ομίλων κατά την κανονική διάρκεια του πρωταθλήματος, συνολικά 8 ομάδες, συγκροτούν στη συνέχεια ένα νέο όμιλο play off.

 Οι 28 ομάδες που δικαιούνταν να συμμετάσχουν στο πρωτάθλημα ήταν: 2 ομάδες που υποβιβάστηκαν από την Σούπερ Λιγκ 2012–13: ΑΕΚ, Κέρκυρα. 15 ομάδες που παρέμειναν από την Φούτμπολ Λιγκ 2012–13: Ηρακλής, Ολυμπιακός Βόλου, Νίκη Βόλου, Πανσερραϊκός, Δόξα Δράμας, Ηρακλής Ψαχνών, Καβάλα, Καλλιθέα, Λάρισα, Εθνικός Γαζώρου, Παναχαϊκή, Φωκικός, Βύζας Μεγάρων, Αναγέννηση Γιαννιτσών, Πιερικός. 6 ομάδες που προβιβάστηκαν από τον Νότιο όμιλο της Φούτμπολ Λιγκ 2 2012–13: Φωστήρας, Παναιγιάλειος, Αχαρναϊκός, Επισκοπή Ρεθύμνου, Αστέρας Μαγούλας, Α.Ο. Χανιά. 5 ομάδες που προβιβάστηκαν από τον Βόρειο όμιλο της Φούτμπολ Λιγκ 2 2012–13: Απόλλων Καλαμαριάς, Αναγέννηση Καρδίτσας, Κασσιόπη, Αιγινιακός, Τύρναβος.Από τις παραπάνω ομάδες, υπήρξαν τρεις που δεν δήλωσαν συμμετοχή και επέλεξαν, για οικονομικούς λόγους, τον εθελούσιο υποβιβασμό στην Γ' Εθνική: ΑΕΚ, Πανσερραϊκός και Λάρισα.Επίσης, οι ΑΟ Κέρκυρα και ΑΟ Κασσιόπης του ίδιου νησιού, συγχωνεύθηκαν ή συνενώθηκαν, με την πρώτη να εξαγοράζει τον Αριθμό Φορολογικού Μητρώου (ΑΦΜ) της δεύτερης και το τοπικό Πρωτοδικείο να επιβάλλει (ένα μήνα μετά την έναρξη του πρωταθλήματος) για το νέο σύλλογο την επωνυμία ΠΑΕ ΑΟ Κασσιόπη «Κέρκυρα» (διακριτικός τίτλος ΑΟΚ Κέρκυρα). Η κίνηση των δύο ιδιοκτητών βρίσκει μάλλον αντίθετο το κερκυραϊκό φίλαθλο κοινό, η πρωτοφανής στα ελληνικά χρονικά διπλή χρεωκοπία σωματείων (προς δημιουργία ενός οικονομικά "υγιούς") σχολιάστηκε δυσμενώς από τα ΜΜΕ, ενώ οι θεσμικές ποδοσφαιρικές αρχές φέρονται να μελετούν τη λήψη μέτρων για αποφυγή στο μέλλον ανάλογων μεθοδεύσεων. Οι τέσσερις θέσεις που κατά συνέπεια έμειναν κενές, καλύφθηκαν από τις δύο επιλαχούσες των δύο ομίλων της Φούτμπολ Λιγκ 2 2012–13: Πανηλειακός, Γλυφάδα και Βατανιακός, Ζάκυνθος αντίστοιχα. Κριτήριο κατά το χωρισμό σε 1ο (Νότος) και 2ο Όμιλο (Βορράς) των συλλόγων, υπήρξε αρχικά η γεωγραφική θέση των εδρών τους. Εντούτοις, δύο από το κεντρικό τμήμα της χώρας και την ίδια πόλη, η Νίκη και ο Ολυμπιακός του Βόλου, τοποθετήθηκαν σε διαφορετικούς ομίλους και συγκεκριμένα σε Βόρειο και Νότιο αντίστοιχα, κατόπιν κλήρωσης στο ΔΣ της διοργανώτριας Φούτμπολ Λιγκ που διενήργησε ο πρόεδρος του Ολυμπιακού Βόλου. Το γεγονός είχε ως συνέπεια η Ζάκυνθος, παρότι εδρεύει νοτιότερα από τους περισσότερους συλλόγους που συγκρότησαν τελικά τον όμιλο Νότου (με εξαίρεση Επισκοπή, ΑΟ Χανιά της Κρήτης και Πανηλειακό του Πύργου), να τεθεί αντιμέτωπη με εκείνους από τη Βόρεια Ελλάδα, υποχρεούμενη σε μακρινές και υψηλού κόστους μετακινήσεις από το νησί. Σημειώνεται ότι γεωγραφικά η πόλη του Βόλου βρίσκεται βορειότερα και από την Καρδίτσα, της οποίας η τοπική Αναγέννηση εντάχθηκε επίσης στον όμιλο Βορρά. Η προκήρυξη της διοργάνωσης, όπως ψηφίστηκε από το ΔΣ της Φούτμπολ Λιγκ στις 27 Αυγούστου 2013, όριζε τον προβιβασμό των τριών (3) πρώτων ομάδων της διαδικασίας των play off και τον υποβιβασμό έξι (6) στη Γ' Εθνική Ερασιτεχνική, συγκεκριμένα των τριών τελευταίων με τη λήξη της κανονικής διάρκειας από κάθε όμιλο. Εντούτοις, στις 4 Φεβρουαρίου 2014 και ενώ είχαν ολοκληρωθεί οι 18 από τις 26 αγωνιστικές της κανονικής περιόδου (σχεδόν τα ¾ αυτής!), το ίδιο ΔΣ αποφάσισε κατά πλειοψηφία 13-6 να κάνει αποδεκτή την (επί μηνών) πρόταση του ομολόγου του της Σούπερ Λιγκ, περί ανόδου από τα play off μόνο των δύο (2) πρώτων, με τον 3ο να υποχρεώνεται σε αγώνα διαβάθμισης εναντίον του 16ου (τρίτου από το τέλος) της Σούπερ Λιγκ σε ουδέτερο γήπεδο. Η επίσημη θέση της Φούτμπολ Λιγκ για την ξαφνική αλλαγή στάσης πολλών μελών της σε διάστημα λίγων μόλις ημερών, είναι πως επήλθε συμβιβασμός με το συνεταιρισμό που διοργανώνει το πρωτάθλημα της ανώτατης κατηγορίας, ώστε να αποφευχθεί τελικά η προσφυγή και των δύο στο Διαιτητικό Δικαστήριο της ΕΠΟ, άρα η περαιτέρω καθυστέρηση και η δημιουργία δεδικασμένου σε αντίστοιχα ζητήματα του μέλλοντος. Την έκδοση της απόφασης ακολούθησε η σφοδρή αντίδραση των μειοψηφούντων, με τον πρόεδρο της Φούτμπολ Λιγκ Σπύρο Καλογιάννη να χαρακτηρίζεται ως ο "Δούρειος Ίππος" που υπονόμευσε τα συμφέροντα του συνεταιρισμού. Μέλη του τελευταίου με έννομο συμφέρον (διεκδίκηση προβιβασμού στη Σούπερ Λιγκ), θεωρούν ότι η καταστρατήγηση της προκήρυξης του πρωταθλήματος αυτοδίκαια καταργεί ή θέτει σε ακυρότητα και μη ισχύ την προκήρυξη, συνεπώς αμφισβητούν το βαθμολογικό πλεονέκτημα με το οποίο ενδεχομένως να εισέλθει στα play off ο πρώτος κάθε ομίλου (όρος, πάντως, που δεν περιγράφεται σε αυτήν, αλλά ούτε εκ των υστέρων είχε καθοριστεί από το ΔΣ της Φούτμπολ Λιγκ έως τις αρχές Φεβρουαρίου!). Η δεδομένη απόφαση άνοιξε τον "ασκό του Αιόλου" και στον πυθμένα της βαθμολογίας, όπου ορισμένοι σύλλογοι υπό τον κίνδυνο του επερχόμενου υποβιβασμού και με το αυτό σκεπτικό περί ακυρωθείσης προκήρυξης, αιτούνται την τροποποίησή της ώστε να μειωθεί ο αριθμός εκείνων που θα κατέλθουν στη Γ' Εθνική Ερασιτεχνική. Πηγή: Αποτελέσματα1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας Πηγή: Αποτελέσματα1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας Οι πρώτοι σκόρερ των 2 ομίλων ήταν: 1ος Όμιλος: 18 γκολ: Μάριο Γκούρμα (Ολυμπιακός Βόλου) 2ος Όμιλος: 13 γκολ: Χρήστος Τζιώρας (Νίκη Βόλου) Πηγή: Football League1 Η γηπεδούχος ομάδα παρατίθεται στην αριστερή πλευράΧρώματα: Μπλε = νίκη γηπεδούχου ομάδας, Κίτρινο = ισοπαλία, Κόκκινο = νίκη φιλοξενούμενης ομάδας Αποφάσεις Δ.Σ. Football League, 27 Αυγούστου 2013.